Translate the text from Welsh to English.



 
Mae Rheoliadau Diogelu Iechyd (Cyfyngiadau Coronafeirws) (Rhif 2\) (Cymru) 2020 yn gosod cyfres o gyfyngiadau ar gynulliadau a symudiadau gan bobl, ac ar weithredoedd busnesau, gan gynnwys eu cau. Maent hefyd yn ei gwneud yn ofynnol i fusnesau sydd ar agor gymryd camau rhesymol i leihau’r risg o ddod i gysylltiad â’r coronafeirws. Eu nod yw diogelu pobl rhag lledaeniad coronafeirws syndrom anadlol acíwt difrifol 2 (SARS\-CoV\-2\). 


Mae’n ofynnol i Weinidogion Cymru adolygu’r angen am y gofynion a’r cyfyngiadau yn y rheoliadau, a pha mor gymesur ydynt, bob 21 o ddiwrnodau.


Mae’r cyngor gwyddonol a meddygol yn parhau i ddangos bod lefelau trosglwyddo’r coronafeirws yn isel yn Nghymru. Fodd bynnag, mae’r cynnydd yn nifer yr achosion yn ardaloedd eraill y DU a thu hwnt yn dal i’n hatgoffa nad yw’r feirws wedi diflannu. Rydym yn dysgu gwersi o’r hyn sy’n digwydd yn y lleoedd hynny, sy’n awgrymu bod cynulliadau o bobl dan do yn parhau i fod yn risg sylweddol.


Mae’n flaenoriaeth gan Lywodraeth Cymru y dylai ysgolion yng Nghymru allu agor ym mis Medi yn ôl y bwriad. Mae’r holl lacio yr ydym yn ei wneud i’r cyfyngiadau yn cael effaith ar y cyfraddau trosglwyddo a’r hyblygrwydd sydd ar gael inni. Byddwn yn defnyddio’r hyblygrwydd sydd gennym i sicrhau y gall plant ailafael yn eu haddysg fis nesaf.


Yn unol â'r cyngor a gafwyd gan Brif Swyddog Meddygol Cymru a'r dystiolaeth wyddonol am y risgiau o leoliadau dan do, nid yw'r amodau yn caniatáu imi lacio’r cyfyngiadau cyffredinol ar allu pobl i gwrdd o dan do ar hyn o bryd. Mae hyn yn cael ei adolygu’n barhaus a bydd newidiadau’n cael eu gwneud pan fydd hynny’n ddiogel.


Mae hyn yn dal i olygu bod rhaid inni beidio ag ymweld â phobl eraill yn eu cartrefi oni bai ein bod yn rhan o aelwyd estynedig gyda nhw neu'n darparu gofal. Mae hefyd yn golygu na allwn ond ymweld â busnes neu safle y tu mewn, megis tafarn neu fwyty, gydag aelodau o'n haelwyd ein hunain neu’n haelwyd estynedig. Mae'n bosibl, wrth gwrs, cyfarfod â gwahanol bobl yn yr awyr agored gan gofio cadw pellter cymdeithasol.


Rwy’n gwerthfawrogi pa mor anodd yw’r cyfyngiadau parhaus hyn a'r effeithiau negyddol y gallent eu cael ar les pobl. Felly, yn ystod cyfnod yr adolygiad hwn, rwy'n awyddus i lacio cyfyngiadau i gydnabod y pwysigrwydd y mae pawb yn ei roi ar y gallu i dreulio amser gyda theulu a ffrindiau.


Gallaf gadarnhau y bydd hyd at bedair aelwyd yn gallu uno â'i gilydd i greu aelwyd estynedig o ddydd Sadwrn 22 Awst. Gall aelwyd estynedig o’r math hwn fod ar ffurf dwy aelwyd estynedig sy’n bodoli eisoes, neu aelwydydd nad ydynt eisoes wedi creu aelwyd estynedig yn uno ag aelwyd estynedig newydd neu bresennol.


Mae creu aelwydydd estynedig wedi galluogi i deuluoedd ailuno ac wedi helpu’r rheini sy'n dioddef unigrwydd ac arwahanrwydd. Maent hefyd wedi cefnogi trefniadau gofalu. Fodd bynnag, rwy'n gwybod bod teuluoedd wedi gorfod gwneud dewisiadau anodd wrth benderfynu pwy i greu aelwyd estynedig â nhw.


Bydd y newid hwn o fudd i'r rhai nad oeddent wedi gallu ffurfio aelwyd estynedig cyn hyn yn ogystal â chynnig cyfleoedd i bobl gwrdd â mwy o ffrindiau a theulu. Bydd mwy o bobl yn gallu ymweld â’i gilydd o dan do, mynd allan a gwneud pethau gyda’i gilydd, ac aros dros nos heb gadw pellter cymdeithasol.


Bydd newidiadau hefyd yn cael eu gwneud i'r rheoliadau i ganiatáu ar gyfer cynnal rhai dathliadau dan do cyfyngedig yn dilyn priodas, partneriaeth sifil, neu angladd ar gyfer hyd at 30 o bobl o 22 Awst. Ar hyn o bryd, bydd y rhain yn gyfyngedig o ran cwmpas, megis pryd o fwyd wedi'i drefnu mewn gwesty neu fwyty, a rhaid iddynt ddigwydd mewn lleoliad a reoleiddir. Bydd hyn yn sicrhau bod pob mesur rhesymol yn cael ei gymryd i gyfyngu ar y risg o haint a lledaenu coronafeirws. Byddwn yn dysgu gwersi o'r llacio hwn i ystyried sut y gellid eu cymhwyso i ddigwyddiadau eraill yn y dyfodol.


Mae'r risg o ddal coronafeirws yn llawer is yn yr awyr agored, sydd wedi golygu ein bod wedi gallu llacio cyfyngiadau’n gyflymach yn y lleoliadau hynny. Ein hymagwedd drwy gydol y broses hon fu cynllunio, cynnal gweithgareddau peilot pan fo angen er mwyn dysgu gwersi, ac yna llacio cyfyngiadau ymhellach. Dros yr wythnosau nesaf, byddwn yn cynnal rhai digwyddiadau peilot yn yr awyr agored i hyd at 100 o bobl.


Ein nod yw gwneud hyn drwy gynigion sy'n cael eu datblygu ar gyfer:


* Digwyddiadau theatr awyr agored a drefnir gan Theatr Clwyd (dros benwythnosau yn dechrau dydd Gwener 27 Awst);
* Rali ceir ar raddfa fach yn Nhrac Môn, Ynys Môn;
* Cystadleuaeth ‘dychwelyd i rasio’ Triathlon Cymru ym Mharc Gwledig Pen\-bre.


I fod yn glir, ni fydd unrhyw ddigwyddiadau awyr agored eraill o’r math hwn yn cael eu caniatáu yn ystod y tair wythnos nesaf. Mae’r digwyddiadau peilot hyn yn cael eu treialu er mwyn ein galluogi ni i ddysgu gwersi yn y gobaith y gallwn ganiatáu rhagor o ddigwyddiadau o’r fath yn y dyfodol. 


Gan edrych ymlaen at weddill y cyfnod adolygu tair wythnos, byddwn yn defnyddio'r amser hwn i edrych ar sut y gallwn ailddechrau cynnal mwy o weithgarwch dan do yn ddiogel. Mae hyn yn baratoad pwysig ar gyfer yr hydref a'r gaeaf pan fydd llai o opsiynau i gwrdd yn yr awyr agored.


Mae nifer o bobl, gan gynnwys y Comisiynydd Pobl Hŷn, wedi mynegi pryder cynyddol am yr effaith y mae’r cyfyngiadau ar ymweld â chartrefi gofal yn ei chael ar iechyd emosiynol, iechyd meddwl a hyd yn oed iechyd corfforol pobl. Rwy’n deall y trallod y mae hyn yn ei achosi.


Mae Llywodraeth Cymru wedi bod yn gweithio'n agos gyda phartneriaid i ddatblygu canllawiau sy'n amlinellu’r ystyriaethau caeth y dylai darparwyr cartrefi gofal gadw atynt er mwyn gallu ailddechrau caniatáu ymweliadau dan do yn ddiogel. Mae pawb yn awyddus i sicrhau ein bod yn atal y feirws rhag lledaenu ymysg y dinasyddion sydd fwyaf agored i niwed.


Ein bwriad yw trefnu i ymweliadau dan do ailddechrau o ddydd Sadwrn 29 Awst os yw’r amodau’n parhau i fod yn ffafriol ac y cedwir at y rheolau caeth yn y canllawiau.


Ar yr amod bod y gwaith paratoi terfynol wedi'i gwblhau, fe fydd casinos yng Nghymru hefyd yn gallu ailagor ar ddydd Sadwrn 29 Awst.


Unwaith eto, rwy'n ddiolchgar i bobl Cymru am eu cefnogaeth wrth i ni Ddiogelu Cymru gyda’n gilydd.







Translation:


 
The Health Protection (Coronavirus Restrictions) (No. 2\) (Wales) Regulations 2020 place a series of restrictions on gatherings, the movement of people, and the operation of businesses, including closures. They require businesses, which are open to take reasonable measures to minimise the risk of exposure to coronavirus. They are designed to protect people from the spread of severe acute respiratory syndrome coronavirus 2 (SARS\-CoV\-2\).


Welsh Ministers are required to review the need for the requirements and restrictions and their proportionality every 21 days.


The scientific and medical advice continues to show the level of coronavirus transmission in Wales remains low. However, the rise in cases we can see in other parts of the UK and further afield continues to remind us that the threat from the virus has not gone away. We are learning the lessons from those places, which indicates people meeting indoors remains a significant risk.


It is a priority for Welsh Government that schools in Wales should be able to open in September as planned. All the easements we make to restrictions have a cumulative effect on transmission rates and the headroom we have available. We will use the headroom we have to ensure children can resume their education next month.


In line with advice from the Chief Medical Officer for Wales and the scientific evidence of the risks from indoor settings, the conditions still do not permit me to ease the general restrictions on the ability of people to meet indoors. This is kept under continuous review and changes will be made when it is safe to do so.


This still means that we must not visit someone else’s home indoors unless we are part of an extended household with them or providing care. It also means we can only visit a business or premises indoors, such as a pub or restaurant, with members of our own household or extended household. It is, of course, possible to meet different people outdoors as long as social distancing is maintained.


I fully appreciate how difficult these continued restrictions can feel and the negative effects they might have on people’s wellbeing. Therefore during this review period I am keen to provide relaxations to recognise the vital importance everyone places on being able to spend time with family and friends.


I can confirm that up to four households will be able to join together in an extended household from Saturday 22 August. This might take the form of two existing extended households joining together, or households not already part of one to join existing or new extended households.


Extended households have enabled families be reunited and helped those suffering from loneliness and isolation.  They have also supported caring arrangements. I know families have had to make difficult choices however in deciding with whom they should form their extended household.


This change will benefit those previously not able to form an extended household as well as providing opportunities for people to meet with more friends and family. More people can visit each other indoors, go out and do things together, and stay overnight without social distancing.


Changes will also be brought forward to the Regulations to allow for some limited indoor celebrations following a wedding, civil partnership, or funeral for up to 30 people from 22 August. For now, these will be limited in scope, such as an organised meal in a hotel or restaurant, and must take place in a regulated setting. This will ensure that all reasonable measures are taken to limit the risks of infection and spread of coronavirus. We will learn the lessons from this relaxation to consider how they might be applied to other events in the future.


The risk from coronavirus is much lower outdoors, which has led to us easing restrictions more quickly in those areas. Our approach throughout this process has been to plan, where necessary pilot activity to learn lessons, and then ease restrictions further. Over the next few weeks we will pilot some limited outdoor events for up to 100 people.


We aim to do this through proposals that are in development for:


* Outdoor theatre events organised by Theatr Clwyd (over weekends beginning Friday 27 August)
* Small scale car rally at Trac Mon on Ynys Mon, and
* Welsh Triathlon’s planned ‘Return to Racing’ competition at Pembrey Country Park.


To be clear, no other outdoor events of this sort will be allowed during the next three weeks. These pilots are being trialled to enable us to learn lessons, in the hope that more such events can be permitted in future.


Looking forward to the remainder of the three weeks of this review, we will use this time to look at how we can safely restart more activity indoors. This is important preparation for the autumn and winter when options to meet outdoors become less possible.


A number of people, including the Older People’s Commissioner, have raised the growing concern about the impact restrictions on visiting care homes is having on people’s emotional, mental and even physical health. I understand the distress this is causing.


The Welsh Government has been working closely with partners, to develop guidance that sets out the stringent considerations that care home providers should take in order safely to resume indoor visits. Everybody is concerned to ensure we prevent the spread of the virus amongst our most vulnerable citizens.


Our intention is to provide for indoor visits to recommence from Saturday 29 August subject to the strict controls set out in the guidance and conditions remaining favourable.


Subject to the completion of final preparatory work, casinos in Wales will also be able to reopen on Saturday 29 August.


Once again I am grateful to the people of Wales for their support as we collectively Keep Wales Safe.